CELEX: 32021R1952
Language: lv
Date: 2021-11-10 00:00:00
Title: Komisijas Deleģētā regula (ES) 2021/1952 (2021. gada 10. novembris), ar ko Eiropas Parlamenta un Padomes Direktīvā 2014/24/ES groza publisko piegādes, pakalpojumu un būvdarbu līgumu un metu konkursu robežvērtības (Dokuments attiecas uz EEZ)

11.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 398/23
               
            
         KOMISIJAS DELEĢĒTĀ REGULA (ES) 2021/1952
         (2021. gada 10. novembris),
         ar ko Eiropas Parlamenta un Padomes Direktīvā 2014/24/ES groza publisko piegādes, pakalpojumu un būvdarbu līgumu un metu konkursu robežvērtības
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (1), un jo īpaši tās 6. panta 5. punkta otro daļu,
         tā kā:
         
                     (1)
                  
                  
                     Padome ar Lēmumu 2014/115/ES (2) apstiprinājusi Pasaules Tirdzniecības organizācijā noslēgto Protokolu, ar ko groza Nolīgumu par publisko iepirkumu (3). Grozītais Nolīgums par publisko iepirkumu (“Nolīgums”) ir daudzpusējs instruments, un tā mērķis ir Nolīguma pusēm savstarpēji atvērt publiskā iepirkuma tirgus. Nolīgums attiecas uz katru iepirkuma līgumu, kura vērtība sasniedz vai pārsniedz Nolīgumā noteiktās speciālajās aizņēmuma tiesībās izteiktās summas (“robežvērtības”).
                  
               
                     (2)
                  
                  
                     Viens no Direktīvas 2014/24/ES mērķiem ir ļaut līgumslēdzējām iestādēm, kas piemēro minēto direktīvu, tajā pašā laikā ievērot Nolīgumā noteiktos pienākumus. Lai nodrošinātu, ka Direktīvas 2014/24/ES 4. panta a), b) un c) punktā noteiktās robežvērtības atbilst Nolīgumā noteiktajām, ir jāpārskata minētajā direktīvā noteiktās robežvērtības. Saskaņā ar Direktīvas 2014/24/ES 6. panta 2. punktu robežvērtības, kas noteiktas minētās direktīvas 13. pantā, ir jāsaskaņo ar minētās direktīvas 4. panta a) un c) punktā noteiktajām robežvērtībām.
                  
               
                     (3)
                  
                  
                     Direktīvas 2014/24/ES 6. panta 1. punktā noteikts, ka no 1. janvāra Komisija robežvērtības pārskata reizi divos gados. Tātad robežvērtības 2022.–2023. gadam jāpiemēro no 2022. gada 1. janvāra.
                  
               
                     (4)
                  
                  
                     Tādēļ Direktīva 2014/24/ES attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Direktīvu 2014/24/ES groza šādi:
            
                        1)
                     
                     
                        4. pantu groza šādi:
                        
                                    a)
                                 
                                 
                                    a) punktā “EUR 5 350 000” aizstāj ar “EUR 5 382 000”;
                                 
                              
                                    b)
                                 
                                 
                                    b) punktā “EUR 139 000” aizstāj ar “EUR 140 000”;
                                 
                              
                                    c)
                                 
                                 
                                    c) punktā “EUR 214 000” aizstāj ar “EUR 215 000”;
                                 
                              
                  
                        2)
                     
                     
                        13. panta pirmo daļu groza šādi:
                        
                                    a)
                                 
                                 
                                    a) punktā “EUR 5 350 000” aizstāj ar “EUR 5 382 000”;
                                 
                              
                                    b)
                                 
                                 
                                    b) punktā “EUR 214 000” aizstāj ar “EUR 215 000”;
                                 
                              
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 94, 28.3.2014., 65. lpp.
         
         
            (2)  Padomes Lēmums 2014/115/ES (2013. gada 2. decembris) par to, lai noslēgtu Protokolu, ar ko groza Nolīgumu par publisko iepirkumu (OV L 68, 7.3.2014., 1. lpp.).
         
            (3)  OV L 68, 7.3.2014., 2. lpp.